Txernihiveko oblasta

Txernihiveko oblasta (ukraineraz: Чернігівська область, translit. Chernihivs’ka oblast’) Ukrainako iparraldeko oblasta da. Ekialdean Sumyko oblastarekin du muga, hegoaldean Poltavako oblastarekin, mendebaldean Kieveko oblastarekin, ipar-mendebaldean Bielorrusiako Homelgo oblastarekin eta ipar-ekialdean Errusiako Briansk oblastarekin. 31.865 km²ko azalera du eta 2008an 1.138.744 biztanle zituen. Hiriburua Txernihiv da.

Desna ibaiak ipar-ekialdetik hego-mendebaldera zeharkatzen du eskualdea.

 Ekonomia 
Nekazal produktu nagusiak patata, azukre-erremolatxa, lihoa, fruituak eta barazkiak dira. Industria oso garaturik dago: elikagaien prozesamendua, kontsumoko artikuluen produkzioa, petrolio ateratzea, makinagintza (nekazal makineria, elikagaiak prozesatzeko tresneria) eta papergintzaChernigov oblast, Ukraine (Chernihiv) Ukrainetrek.com.

Lurralde honetan dago Txernobylgo hondamendia gertatu ostean eraiki zuten Slavutych hiria, ondorioak jasan zituzten biztanleak bertan jaso eta babesteko egindakoa.

 Hiri nagusiak 
Txernihiveko oblasteko hiri handienak hauek dira (2005eko populazioaTxernihiveko oblasteko hiriak World-gazetteer.com):
 Txernihiv: 300.497 biztanle
 Nizhyn: 75.648 biztanle
 Pryluky: 62.044 biztanle
 Bakhmatx: 19.433 biztanle

 Erreferentziak 

 Kanpo estekak 

Kategoria:Txernihiveko oblasta
Kategoria:Ukrainako oblastak